Piia Tint

Piia Tint (kuni 1969 Piia Vinkel; sündinud 2. mail 1947 Tartus) on eesti tehnikateadlane.Eesti teaduse biograafiline leksikon, 4. köide

Haridus
Ta õppis Tartu 5. Keskkoolis 1954–61 ja lõpetas Tallinna 22. Keskkooli 1965. aastal kuldmedaliga. Lõpetas Tallinna Polütehnilise Instituudi keemiateaduskonna keemiatööstuse protsesside ja keemiaküberneetika erialal 1970. aastal (cum laude). Oli TPIs aspirant 1972–76 ning sai tehnikateaduste kandidaadi kraadi 1977 Lensoveti-nimelises Leningradi Tehnoloogiainstituudis.

Täiendas end Eksperimentaalse ja Kliinilise Meditsiini Instituudis 1986, 1993; Põhjamaade Töötervishoiu Täienduskoolitusinstituudis Soomes 1992, 1993, 1994, 1999; Tampere Tehnikaülikoolis 1993; Soome Mõõtetehnika Keskuses 1996; Eesti Akrediteerimiskeskuses 1996, 2006.

Töökäik
Keele ja Kirjanduse Instituudi laborant 1965.
Tallinna Tehnikaülikoolis aastast 1970: orgaanilise keemia kateedri insener 1970–71; keemiatööstuse protsesside ja aparaatide kateedri laborijuhataja 1971–72; anorgaanilise keemia kateedri assistent ja teadusliku uurimise sektori mineraalväetiste ja söötade probleemlabori vanemteadur 1977–78; töökaitse kateedri vanemõpetaja 1978–86, dotsent 1986–91; ohutuse ja õiguse kateedri dotsent 1991–92; käitismajanduse instituudi dotsent 1992–2000; ärikorralduse instituudi töökeskkonna ja -ohutuse professor ja õppetooli juhataja 2000–2016; ergonoomia labori juhataja 2005–2016; ärikorralduse instituudi professor 2017-2018; emeriitprofessor 2018. aastast.

Teadustöö põhisuunad
Tööohutus ja töötervishoid (spetsialiseerumine alates 1978); varem uurinud tööõnnetuste põhjusi Eestis, õnnetusjuhtumite ja stressi psühholoogilisi tegureid, materjalide tuleohutust. Mitme riigieelarvelise ja rahvusvahelise teadustöö juht.
Avaldanud üle 100 teaduspublikatsiooni, sh 5 õpikut. Tema juhendamisel on kaitstud 4 magistritööd.

Teadusorganisatoorne ja -administratiivne tegevus
Eesti Akrediteerimiskeskuse assessor töökeskkonna mõõtmiste alal 1992–...; Eesti Sotsiaalministeeriumi, Majandus- ja Kommunikatsiooniministeeriumi ning Päästeameti ekspert tööohutuse ja riskianalüüsi küsimustes 1998–...; TTÜ esimese tööohutuse teabepäeva korraldaja 1999; Rahvusvahelise Ergonoomika Assotsiatsiooni (IEA) esindaja Eestis; Töökeskkonna Nõukoja liige; Inimfaktori Ergonoomiaühingu Euroopa osakonna (HES Europe Chapter) ja Soome Ergonoomiaseltsi (FES) liige; ajakirja Eesti Töötervishoid kolleegiumi liige.

Tunnustus
 Soome Töötervishoiu Instituudi tänukiri 1996
 TTÜ majandusteaduskonna parim teaduslik publikatsioon 2005
 Parim teadustöötaja TTÜ majandusteaduskonnas 2006Eesti Teadusinfosüsteem

Isiklikku
Piia Tindi vanemad olid kirjandusteadlane Aarne Vinkel ja pedagoog Linda Vinkel (1921–1970). TTÜ õppejõud Karin Reinhold on Piia Tindi tütar.Tallinna Tehnikaülikooli professorid läbi aegade. Tallinn: TTÜ, 2008

Viited

Välislingid
 Piia Tint Eesti teadusinfosüsteemis
 Piia Tindi publikatsioonid

Kategooria:Tallinna Tehnikaülikooli professorid
Kategooria:Tallinna Tehnikaülikooli vilistlased
Kategooria:Eesti tehnikateadlased
Kategooria:Sündinud 1947